##  Projekts

## LATVIJAS REPUBLIKAS MINISTRU KABINETS

**2012.gada Noteikumi Nr.**

**Rīgā (prot. Nr. §)**

**Grozījumi Ministru kabineta 2008.gada 21.jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2008.gada 21.jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu” (Latvijas Vēstnesis, 2008, 124.nr.; 2009, 88.nr.; 2010, 133.nr.; 2011, 204.nr.; 2012, 22., 156.nr.) šādus grozījumus:

1. Izteikt 7.2. apakšpunktu šādā redakcijā:

„7.2. sadarbības iestādes funkcijas veic Centrālā finanšu un līgumu aģentūra.”

2. Izteikt 9.13. apakšpunktu šādā redakcijā:

„9.13. pirms noslēguma maksājuma pieprasījuma apstiprināšanas 10 darba dienu laikā veic pārbaudi projekta īstenošanas vietā, nodrošinot projekta rezultātu atbilstības projekta iesniegumam novērtējumu un funkcionalitātes pārbaudi.”

3. Izteikt 19.5. un 19.6. apakšpunktu šādā redakcijā:

„19.5. radušās iepirkuma līguma izpildē, kas noslēgts sarunu procedūras rezultātā, un pirms sarunu procedūras uzsākšanas ir saņemts atbildīgās iestādes saskaņojums sarunu procedūras piemērošanai.”

19.6. publiskajā iepirkumā nepārsniedz 60 latus par cilvēkstundu (ieskaitot pievienotās vērtības nodokli), ja samaksa par pakalpojumu veikta, pamatojoties uz nostrādāto stundu skaitu. Izņēmuma gadījumos, finansējuma saņēmējam iesniedzot pamatojumu atbildīgajā iestādē, cilvēkstundu likmes var būt augstākas par 60 latiem, ja saņemts atbildīgās iestādes saskaņojums.”

4. Papildināt noteikumus ar 19.1 punktu šādā redakcijā:

„19.1 Vides aizsardzības un reģionālās attīstības ministrija izstrādā metodiku sarunu procedūras izvērtēšanai un metodiku izņēmuma gadījumu izvērtēšanai, kad cilvēkstundu likmes var būt augstākas par 60 latiem, un publicē tās ministrijas tīmekļa vietnē.”

5.Izteikt 23.1 punktu šādā redakcijā:

„23.1 Piemērojot šo noteikumu 19.6. apakšpunktā minēto cilvēkstundas likmi, samaksa par informācijas sistēmas programmatūras izmaiņām nevar pārsniegt piecpadsmit procentus no projekta kopējām tiešajām attiecināmajām izmaksām, bet samaksa par pārējiem pakalpojumiem, nevar pārsniegt piecus procentus no projekta kopējām tiešajām attiecināmajām izmaksām.”

6.Izteikt 56.6 punktu šādā redakcijā:

„56.6 Finansējuma saņēmējs samaksā informācijas sistēmas izstrādātājam noslēguma maksājumu, kas nevar būt mazāks par 30 procentiem no informācijas sistēmas izstrādes līgumcenas, tikai pēc tam, kad ir parakstīts nodošanas – pieņemšanas akts par informācijas sistēmas izstrādi.”

7.Izteikt 56.8 punktu šādā redakcijā:

„56.8 Izstrādātājs nodod finansējuma saņēmējam projekta ietvaros izstrādātās vai pielāgotās programmatūras dokumentētu pirmkodu un autora mantiskās tiesības vai licencē šo programmatūru finansējuma saņēmējam, izmantojot kādu no atvērtā pirmkoda licencēm.”

8. Izteikt 57.6 un 57.7 punktu šādā redakcijā:

„57.6 Šo noteikumu 17.1.1.1 apakšpunkts un 56.4 un 56.7 punkts neattiecas uz finansējuma saņēmēju, kurš ir noslēdzis iepirkuma līgumu līdz 2012. gada 7. februārim, izņemot, ja šādu līgumu var izbeigt bez papildu izmaksām finansējuma saņēmējam.

57.7 Šo noteikumu 19.5. un 19.6. apakšpunkts un 23.1, 56.6 un 56.8 punkts neattiecas uz finansējuma saņēmēju, kurš ir noslēdzis iepirkuma līgumu līdz **2013. gada 3. janvārim.**”

Ministru prezidents V. Dombrovskis

Vides aizsardzības un reģionālās

attīstības ministrs E. Sprūdžs

Vīza:

Vides aizsardzības un reģionālās

attīstības ministrijas valsts sekretārs A. Antonovs

12.12.2012. 09:53

489

M. Laurs

Vides aizsardzības un

reģionālās attīstības ministrijas

Juridiskā departamenta

Eiropas Savienības fondu projektu

tiesiskā nodrošinājuma nodaļas jurists

67026511, Madars.Laurs@varam.gov.lv